石延年
筹笔驿
汉室亏皇象，干坤未即宁。
奸臣与逆子，摇岳复翻溟。
权表分江域，曹袁斗夏垌。
虎奔咸逐逐，龙卧独冥冥。
從众非无术，欺孤乃不经。
惟思恢正道，直起复炎灵。
管乐韬方略，关徐骇观听。
一言俄遻至，三顾已忘形。
南既清蛮土，东期赤魏廷。
出师功自著治国志谁铭。历劫兵如水，
临秦策若瓴。举声将溃虏，
横势欲逾泾。仲达耻巾帼，
辛毗严壁扃。可烦亲细务，
遽见堕长星。战地悲陵谷，
来贤赏德刑。意中流水远，
愁外旧山青。想像音徽在，
侵寻毛骨醒。迟留慕英气，
沉欢抚青萍。